CELEX: 32017D0825(01)
Language: bg
Date: 2017-08-22 00:00:00
Title: Решение на Комисията от 22 август 2017 година за заместване на двама членове на групата на заинтересованите страни в платформата REFIT

25.8.2017   
            
            
               BG
            
            
               Официален вестник на Европейския съюз
            
            
               C 281/3
            
         РЕШЕНИЕ НА КОМИСИЯТА
   от 22 август 2017 година
   за заместване на двама членове на групата на заинтересованите страни в платформата REFIT
   (2017/C 281/03)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Решение C(2015) 3261 на Комисията от 19 май 2015 г. за създаване на платформата REFIT, и по-специално член 4 от него,
   като има предвид, че:
   
               (1)
            
            
               В член 4 от Решение C(2015) 3261 final на Комисията за създаване на платформата REFIT (наричана по-нататък „платформата“) се предвижда платформата да включва „правителствена група“ и „група на заинтересованите страни“, като в групата на заинтересованите страни членуват до 20 експерти, двама от които представляват Европейския икономически и социален комитет и Комитета на регионите, а останалите членове са представители на бизнеса, включително на малките и средните предприятия (МСП), както и на социалните партньори и организациите на гражданското общество, които имат пряк опит в прилагането на законодателството на Съюза. Експертите в групата на заинтересованите страни се назначават в лично качество или за да представляват общ интерес, споделян от различни заинтересовани страни.
            
         
               (2)
            
            
               В член 4, параграф 4 от Решението се предвижда, че Комисията, по предложение на първия заместник-председател на Комисията, назначава членовете на групата на заинтересованите страни, подбрани измежду кандидатите с пряк опит в прилагането на законодателството на Съюза, които са отговорили на поканата за представяне на кандидатури. При назначаването се гарантира, в рамките на възможното, балансирано представителство на различните отрасли, интереси и региони на Съюза и равенството между половете. В член 4, параграф 5 от Решението се предвижда, че членовете се назначават с мандат до 31 октомври 2019 г. Съгласно член 4, параграф 6 от Решението членовете, които подадат оставка, могат да бъдат заменени за остатъка от мандата им.
            
         
               (3)
            
            
               В Решение C(2015) 9063 на Комисията от 16 декември 2015 г. за назначаване на членовете на групата на заинтересованите страни в платформата REFIT се предвижда, че в случай на прекратяване на членството на член на групата на заинтересованите страни по време на мандата на платформата, първият заместник-председател може да номинира заместник от първоначалния списък на кандидатите, отговорили на поканата за изразяване на интерес за членство в групата на заинтересованите страни.
            
         
               (4)
            
            
               Вследствие на оставката на г-н Jean Naslin и г-жа Magda Stoczkiewicz като членове на групата на заинтересованите страни считано от 5 април 2017 г. и 8 юни 2017 г., първият заместник-председател на Комисията номинира г-н Jan Oravec и г-жа Cécile Toubeau, които да заместят г-н Jean Naslin и г-жа Magda Stoczkiewicz за остатъка от техния мандат,
            
         ПРИЕ НАСТОЯЩОТО РЕШЕНИЕ:
   Член единствен
   Г-н Jan Oravec и г-жа Cécile Toubeau се назначават за членовете на групата на заинтересованите страни в платформата REFIT до 31 октомври 2019 г.
   В приложението към Решение C(2015) 9063 на Комисията позоваванията на г-н Jean Naslin и на г-жа Magda Stoczkiewicz се заменят с позовавания на г-н Oravec и г-жа Toubeau, посочени в приложението към настоящото решение.
   
      Съставено в Брюксел на 22 август 2017 година.
      
         
            За Комисията
         
         Christos STYLIANIDES
         
            Член на Комисията
         
      
   
   
      ПРИЛОЖЕНИЕ
      
                  Име
               
               
                  Гражданство
               
               
                  Представлява общия интерес на заинтересованите страни в определена област на политиката
               
               
                  Настоящ работодател
               
            
                  г-жа Cécile Toubeau
               
               
                  белгийско и британско
               
               
                  Да
               
               
                  Европейската федерация за транспорт и околна среда (T&E)
               
            
                  г-н Jan Oravec
               
               
                  словашко
               
               
                  Да
               
               
                  Асоциацията на предприемачите на Словакия